 Ilé ẹjọ pàṣẹ pé kí wọn gbé Naira Marley wá jẹjọ ẹsùn lílu jìbìtì wíwọ ike owó : Egbinrin ọtẹ, bí a ṣe ń pá ọkàn, ní òmíràn ń rú ní ọrọ ayé gbajúmọ akọrin takasufe nnì, Azeez Fashola, tí ọpọ èèyàn mọ sí Naira Marley.Ìdí ni pé kàkà kí ewé àgbọn dẹ lórí àwọn ẹsùn tí wọn fi kàn-án nílé ẹjọ, kò kò kò ló tún ń le si.Bẹẹ ba gbagbe, Naira Marley yìí ni àjọ EFCC tí ń bá rò ẹjọ tẹlẹ lórí ẹsùn onikoko mọkànlá àti lílu jìbìtì gba owo olówó lórí ayélujára láti ipaṣẹ ike wiwọ.Naira Marley yìí náà sì tún ni ẹnu ń kùn lórí ọrọ ikú akọrin takasufe nnì, Ilerioluwa Aloba, ti ọpọ eeyan mọ sì Mohbad, tó sì ti fa ara rẹ kalẹ fáwọn ọlọpàá.Agbẹjọro fun Naira Marley ni onibara oun ko le yọju sile ẹjọ tori pe o wa ni ahamọ ọlọpaa lori iku MohbadÀmọ nílé ẹjọ lónìí, lórí ẹsùn mọkànlá tó nii ṣe pẹlú lílu jìbìtì nípa gbígba owó láti inú ike owó ọpọ èèyàn èyí tó ti ń jẹjọ rẹ tẹlẹ, ṣe ni ọrọ tún bẹyin yọ fún.Idi ni pé Naira Marley, ti wa ni ahamọ àwọn ọlọpàá láti Ọjọ Isẹgun lórí ìwádìí ikú Mohbad, èyí tó mú ko má ṣeeṣe fún láti yọjú sile ẹjọ náà lónìí fún itẹsiwaju ẹsùn ike wíwọ.Atẹjade kan tí àjọ EFCC fi lédè làwọn ojú òpó ayélujára rẹ wá kéde bí ọrọ ṣe bẹyin yọ nílé ẹjọ lónìí.Atẹjade náà ni nígbà tí ìgbẹjọ náà wáyé loni, aṣáájú ikọ agbẹjọro fún Naira Marley, àgbà amofin Olalekan Ojo sọ fún ile ẹjọ pe onibara oun ko wa sile ẹjọ nítorí pé ó sì wà ní ahamọ ọlọpàá lórí ikú Mohbad.Ojo wá rọ ile ẹjọ pe ko sún ìgbẹjọ náà síwájú di ọjọ miran, ọjọ re.Ile ẹjọ kẹyìn sí ẹbẹ agbẹjọrò Naira Marley, ó ní kó wá jẹjọ tó ń lọ lọwọ tẹlẹÀmọ nígbà tó ń fèsì lórí ìbéèrè Ojo, agbẹjọro fún ikọ olupẹjọ, Bilikisu Buhari rọ ile ẹjọ láti pàṣẹ pé kí wọn fa Naira Marley silẹ, ko le wa jẹjọ naa, èyí tó ti ń lọ lọwọ tẹlẹ.Adajọ Oweibo, tile ẹjọ gíga ijọba àpapọ tó wà ní Ikoyi wa fontẹ lu ìbéèrè agbẹjọro ikọ olupẹjọ naa, tó sì ni kí Naira Marley yọjú láti wá jẹjọ naa.Adajọ náà wa sún ìgbẹjọ síwájú di Ọgbọnjọ oṣù kẹwàá ọdún 2023, tí ìrètí wà pé Naira Marley gbọdọ yọjú sílé ẹjọ naa. 